
Bevezetés


Képviselői felvetés 

Martfű Város Önkormányzata Képviselő-testületének 2016. február 25-i ülésén képviselői javaslat alapján merült fel egy „időstérkép” elkészítésének igénye. Az Egészségügyi, Szociális és Foglalkoztatási Bizottság vállalta, mint szakbizottság azt a feladatot, hogy az idősek térképének elkészítéséhez kacsolódó lehetőségeket, feladatokat áttekinti, mely alapján javaslatot terjeszt a Képviselő-testület elé. 

A Képviselő-testület ülésén, az előterjesztés alapján állást foglalt és döntött az időskorúak felmérésének elkészítéséről.
	
Szociológiai adatfelvétel előkészületei

A szociális felmérés szervezési és koordinálási feladatát Martfű Város Önkormányzata Képviselő-testületének Egészségügyi, Foglalkoztatása és Szociális Bizottsága ( a továbbiakban: bizottság) kapta.


Az előkészületek során a feladatai a következőek voltak: 

· a felmérés céljának meghatározása
· a felmérés célcsoportjának meghatározása
· a kérdőív összeállítása, elkészítése
· a kérdezőbiztosok körének meghatározása, legitimizálásának megszervezése
· a kérdezőbiztosok felkészítése, tájékoztatása
· határidők megjelölése
· kérdőívek feldolgozásának megszervezése
· kérdőívek összesített adatainak értékelése, konklúzió



A szociális térkép célja, funkciója


A helyi szociálpolitikai stratégia kialakításának egyik legfontosabb előfeltétele, hogy minél pontosabb ismereteink legyenek a településen jellemző szociális problémákról és valós szükségletekről. 

A szociális térkép célja, hogy a felmérésben érintett területről, társadalmi csoportról mélyebb, relevánsabb képet nyújtson. 
Adjon képet az időskorúakhoz kapcsolódó humánerőforrás erősségeiről és gyengeségeiről.

A szociális felmérés fontos funkciója a feltárt idős-társadalmi problémák és a helyi szociális-egészségügyi ellátórendszer illeszkedésének vizsgálata és ennek ismeretében az, hogy megítélhetővé váljék a segítői rendszer hatékonysága, hatásossága.

Azonban a felmérés során törekedni kell arra, hogy ne csak a társadalmi problémák számbavétele legyen a cél, hanem, hogy általános képet kapjunk a vizsgált korcsoport életviteléről, szociális, egészségi helyzetéről.


Célja lehet egy olyan adatbázis megteremtése- a későbbi aktualizálás mellett-, amely segítséget nyújthat a vizsgált célcsoport szükségleteinek kielégítése érdekében rövid, közép és hosszabb távú elképzelések, szociálpolitikai tervek, koncepciók megfogalmazásához.

A közösségi szükségletek felmérését célzó adatgyűjtési technikák közül a kérdőívek használata a legelterjedtebb, felkészültséget igénylő feladat.
A szociális térképként vagy problématérképként definiált módszer alkalmazásához szükséges a „kutatási” hipotézis megfogalmazása.


A települési szociális felmérés igényének megfogalmazásakor a hipotézis a következő volt:


· Hozzájárulhat a település szociálpolitikai irányelveit megfogalmazó stratégia kidolgozásához
· Megkönnyítheti a szociális- egészségügyi jellegű célprogramok, feladatok megfogalmazását
· Jó irányba tereli a lakosság és a döntéshozók figyelmét, növelheti a szociális érzékenységet
· Aktivizálja a település szellemi erejét, a különböző szakemberek/emberek együttműködési készségét.
· Hozzájárulhat az erőforrások célirányos, hatékony tervezéséhez
· Alapját képezheti közösségfejlesztési intézkedési terv kidolgozásának 


A felmérés célcsoportjának meghatározása


A célcsoport kiválasztásánál szempont volt, hogy olyan időskorú réteget szólítsunk meg, akiket teljes körben, meghatározott időintervallum alatt képesek a kérdezőbiztosok lekérdezni, valamint,  akik leginkább érintettek, rászorulók lehetnek a szociális/ egészségügyi ellátások, segítségnyújtások igénybevétele szempontjából.

A fenti szempontok szerint a célcsoport meghatározásra került, a 65 év felettiek lekérdezéséről született döntés.
A jegyző rendelkezésre bocsátotta a népesség nyilvántartásból az életkor szerinti név és lakcímlistát, így meghatározhatóvá vált a lekérdezendő létszám.

A kérdőív összeállítása, elkészítése

A felmérés gerincét a szociológiai adatfelvétel képezi, amely kérdőív formájában valósult meg.
A kérdőívek összeállítása nagy körültekintést igénylő feladat. Minden kérdezés bizonyos értelemben beavatkozás a magánszférába, ezért alaposan és hitelesen meg kell indokolnunk, hogy miért kérdezünk.

Az ismert szociális térképek tapasztalatai, valamint a szakirodalom alapján az alábbi dimenziók kerültek megfogalmazásra:

· Demográfiai adatok
· Lakásviszonyok
· Jövedelmi helyzet, anyagi körülmények
· Kulturális tőke
· Egészségi, szociális állapot, devianciák
· Kapcsolati hálók


    A kérdezőbiztosok körének meghatározása, legitimizálásának megszervezése

A bizottság megfogalmazta, a lekérdezendők számának megismerését követően a kérdezőbiztosok lehetséges körét. Fontos szempont volt a helyismeret, lakókörnyezet ismerete és a kapcsolati tőke. A lekérdezésbe bekapcsolódott több, időseket is magukba foglaló helyi civil szervezet, önkormányzati képviselők, bizottsági tagok, települési intézményekben dolgozók, volt dolgozók.
A kérdezőbiztosi szerepet vállalók számára személyük és megbízatásuk igazolására, Martfű Város Polgármestere megbízólevelet állított ki. 
A felmérésben összesen 46 fő kérdezőbiztos vett részt.


A kérdezőbiztosok felkészítése, tájékoztatása


Az adatgyűjtés hagyományos (személyes) adatfelvétellel történt, amikor kérdezőbiztosok személyes megkeresés útján szóban tették fel a kérdőív kérdéseit. A kérdezés során a kérdezőbiztosok szó szerint felolvasták a kérdőív kérdéseit, (valamint zárt kérdések esetén az adható válaszokat) és rögzítették a kérdőívben a kapott választ.
A felkészítés célja egyrészt az volt, hogy befolyásolás mentes kérdezés és a pontos kérdésfeltevés valósuljon meg a lekérdezés során. A lekérdezés adekvátságához hozzátartozott a kérdések tartalmának ismerete, melyhez segédanyagok is készültek (bár a segédanyagok helyes használatáról nem tudtunk kellően meggyőződni). Másrészt a feltett kérdések esetén a szükség szerinti tájékoztatás, információátadás valósult meg, a technikai elemek is megbeszélésre kerültek. Fontos kérdés volt az anonimitás tiszteletben tartása.



Határidők megjelölése


A szociális felmérés lefolytatására irányuló Képviselő-testületi döntést követően több határidő is megállapításra került.
A lekérdezés szempontjából legfontosabb határidők a felmérés kezdő és záró időpontja volt.
A felmérés kezdete előtt, a hivatal által az érintett lakosság értesítése írásban megtörtént.
A bizottsági döntés szerint a felmérés kezdete 2016. november 1. napjaként, utolsó napja pedig 2017. március 31. napjaként került megjelölésre.

A kérdőív értékelésének és a konklúzió megfogalmazásának - a konkrét „idős-térkép” elkészítésének határidőjére 2017. december 31. napja került meghatározásra.



A kérdőívek feldolgozásának megszervezése


A lekérdezést követően a kérdőívek feldolgozásában, a lekérdezésben résztvevők közül számos személy részt vállalt. A civil szervezetek nagy fokú közreműködése itt is megjelent.

Általánosságban elmondható, hogy miután a kérdőívek feldolgozásához elkészített adatfeldolgozó lapot valamennyi közreműködő megkapta, tartalma személyenként egyeztetésre került, használatuk során kevés probléma merült fel.
Kitöltésüknél az adatfeldolgozók többsége törekedett az alapos és „pontos” munkára, mely segítette a számszerűsített összegzés elkészítését.

Nehézséget jelentett néhány kérdezőbiztosnál a kérdőívek kitöltésének esetleges pontatlansága, kétértelműsége, egyes fogalmak félreértése, helytelen meghatározása. Két területen az előzőkből  adódóan nagy mértékű torzulás került megállapításra - közmű szolgáltatások előrefizető mérőóra kérdései- és mivel az elemzésben nem szolgáltattak volna releváns adatot, értékelésüket mellőzni kellett.














Martfű szociális felmérése - az időskorúak szociális térképe


Martfű várost a már rendelkezésre álló dokumentumokban fellehető hivatalos adatok felhasználásával mutatjuk be. A települést bemutató információk a népességnyilvántartási adatokból, illetve Martfű Város Önkormányzatának dokumentumaiból származnak.

A település bemutatása

Martfű város közigazgatásilag az Észak-alföldi Régióban, azon belül Jász- Nagykun-Szolnok Megyében helyezkedik el. A település Jász-Nagykun-Szolnok Megye déli részén, a Tisza bal partján, a 442. számú főút és a folyó találkozásánál helyezkedik el. Martfű távolsága a fővárostól 120 km, a megyeszékhely Szolnok városától 20 km. A település tömegközlekedési eszközökkel jól megközelíthető.
A város összterülete 2616 ha 7252 m2, melyből a belterület 308 ha 76,70 m2, míg a külterület  2307 ha 9082 m2.
Martfű településszerkezetében két városrész különül el, melyeket a vasútvonal választ el egymástól. A keleti részre a kertes, családi házas építkezés, míg a nyugati területen a városra jellemző többszintes lakóépületek jellemzőek. A nyugati városrészben, a 442. számú főúttól északra fekszik a Tisza Cipőgyár által építtetett lakótelep nagy területű zöldövezettel, értékes parkokkal, majd a lakótelep folytatásaként az elmúlt több mint 40 éve megépült az új típusú többszintes épületekből álló lakótelep. Ezen a területen található a város közintézményeinek jelentős része, a főútvonaltól délre pedig a modern városközpont került kialakításra. 
A település jól kiépített infrastruktúrával rendelkezik, közművel való ellátottsága 100%-os, a vezetékes ivóvíz ellátottsága és a csatornahálózatba bekapcsolt lakások aránya 100%-os, a gázvezeték ellátottsága 93%-os, elektromos árammal való ellátottsága 100%-os, szervezett szilárd hulladék gyűjtésbe bekapcsolt lakások aránya 100%-os, szilárd burkolatú utak aránya 100%-os, szennyvíztisztító kapacitás 1000 m3/nap.
A település térségi szerepkört is ellátó művelődési központtal, mely a helytörténeti gyűjteménynek is otthont ad, több mint 50 ezer kötetes könyvtárral, több szakosztályos sportegyesülettel, sportpályával, sportcsarnokkal rendelkezik. A városban jelenleg 16 bejegyzett civil szervezet tevékenykedik.1

A kérdőívek összesített adatainak értékelése


Martfű Város szociális térképe a 65 év feletti korosztályra fókuszálva, inkább nevezhető
”idős-térképnek”.

A felmérés során 1243 fő került megszólításra. A rendelkezésre álló népességi lista alapján, az egyeztetést követően megállapítható volt, hogy 14 fő elhunyt a nyilvántartás aktualizálása óta és 20 fő elköltözött a településről.
180 fő otthonába nem tudtak a kérdezőbiztosok bejutni.

Összességében 1029 fő került megszólításra, melyből 74 fő nem kívánt válaszolni, illetve a felmérésben részt venni.
A felmérésben résztvevő 955 fő adatszolgáltatása alapján készült el az időskorúak szociális térképe. A válaszadók közül 162 fő anonim módon, 793 fő a nevét vállalva vett részt, működött közre.


I. Demográfiai mutatók

A népesség alakulása


A demográfiai adatok Magyarországra vonatkozóan felhívták a figyelmet arra, hogy a nyugati társadalmakhoz hasonlóan nálunk is elindult egy elöregedési folyamat. A születések számának folyamatos csökkenése, illetve stagnálása az idősödő lakosság egy csökkenő társadalom egyre növekvő rétegét képviseli.
Magyarországon – ugyanúgy, mint más országokban – rendszeresen készülnek népesség-előreszámítások. Ezek az előreszámítások a termékenység és a halandóság valamilyen feltételezett jövőbeni alakulásán alapulnak. Ezeket azonban nem lenne helyes pontos előrejelzésnek tekinteni, inkább úgy kell őket értelmeznünk, hogy kimutatják, hogyan alakul a népesség száma és összetétele a termékenység és a halandóság bizonyosfajta alakulása esetén. 
A legújabb számítások szerint 2020-ban már 9.5 millióra csökken a népességszám, ha a termékenység és a halandóság aránya változatlan marad. A népességi adatok – miután nem számolnak a halandóság lényeges javulásával – az idősek számának lassú emelkedését jelzik előre. A nehezebb problémát a relatív növekedés okozza, mivel csökken azon népesség társadalmon belüli aránya, amely aktív munkájával meg tudja teremteni a fedezetét a különféle szociális és egészségügyi ellátásoknak.2

A népesség alakulása
	
	Lakónépesség (fő)

	2012.
	6756

	2013.
	6719

	2014.
	6653

	2015.
	6583

	2016.
	6504



Az elmúlt 5 évben a település lakosságszáma lassú, de folyamatos csökkenést mutat.

I.1. A népesség alakulása korcsoport szerint

Állandó népesség korösszetétel alapján
	Korcsoport
	Férfi (fő)
	Nő (fő)
	Összesen (fő)

	0-3 éves
	104
	80
	184

	4-6 éves
	62
	61
	123

	7-14 éves
	178
	193
	371

	15-18 éves
	137
	113
	250

	19-60 éves
	1926
	1899
	3825

	61-100 éves
	698
	1053
	1751

	Összesen:
	3105
	3399
	6504



A 61 év feletti korcsoportban az állandó lakosok száma 1751 fő (2015-ben számuk 1696 fő volt), mely jelentősen magasabb, mint a 18 év alattiak száma. Így településünkön is megfigyelhető az az országos tendencia, hogy folyamatosan csökken a születések száma, elöregedik a település.3

A népesség öregedéséből következtethető, hogy megnövekszik az igény a szociális és egészségügyi szolgáltatások iránt.

Az elöregedő népesség problémája egyre növekvő kihívást jelent a település szociálpolitikája számára, hiszen egyre nagyobb az eltartott, ellátásra, támogatásra szoruló lakosság száma. Ennek értelmében az időseknek szélesebb, nagyobb kapacitású ellátórendszerre van szüksége.

 A felmérés során választ adó, 65 év felettiek korcsoportonkénti megoszlása a következő volt:


	65-69
	70-79
	80-89
	90 év feletti

	276
	470
	190
	19

















I.2. A családi állapot alakulása

Az együttélési formák vizsgálása során országos tendencia a 65 év feletti korosztálynál a házasságban élőknek magas száma, illetve a házasságból özveggyé váltak magas száma, mely visszautal az együttélési formára. Martfűi viszonylatban a lekérdezettek aránya az országos számadatokkal hasonló képet mutat.

A lekérdezettek száma 955 fő volt, melyek közül 6 fő nem kívánt adatot szolgáltatni családi állapotára vonatkozóan.

A választ adók közül a következő megoszlás látható:

	Nőtlen, hajadon
	Házas
	Elvált
	Özvegy
	Élettársi kapcsolatban élő

	13
	502
	96
	330
	0

















I.3. Iskolai végzettség


A népesség iskolázottsági szintje, ezzel együtt természetesen az időskorúaké is évtizedek óta folyamatosan emelkedik. Mindazonáltal az idősek idevágó adatai az évtizedekkel korábbi iskolázottsági viszonyokat tükrözik még, ha sokan felnőtt fejjel, munka mellett szereztek is valamilyen magasabb képesítést.

A kérdésre 4 fő nem kívánt válaszolni. A válaszadók közül az általános iskolát végzettek és a szakiskolát végzettek száma közel azonos. Az országos adatokkal megegyező képet mutat a végzettségek megoszlása.


	Általános iskolát nem végzett
	1-4 évfolyamot
végzett
	1-8 évfolyamot végzett
	Szakiskolát végzett
	Szakközépiskolát/gimnáziumot végzett
	Egyetemet/főiskolát végzett

	1
	22
	300
	323
	219
	86
















I.4. Gazdasági aktivitás


A KSH felmérései szerint a gazdaságilag nem aktív népességen belül továbbra is meghatározó a nyugdíjasok csoportja.
60 éves kor felett a gazdasági aktivitás fokozatosan csökken.
A 65 éven felüliek, de minimális mértékben még a 70–74 évesek, sőt az annál idősebbek körében is kimutatható a foglalkoztatottság, illetve a gazdasági aktivitás országos szinten.

Ezt az életkorból adódó helyzetképet láthatjuk településünkön is. A lekérdezéskor 19 fő nem kívánt választ adni gazdasági aktivitására vonatkozóan.
A válaszadók közül 936 fő között a következő tábla szerinti megoszlás látható.


	Foglalkoztatott
	Inaktív
	Eltartott (gondnokolt)

	5
	930
	1




I.5. Vallás

A vallási felekezethez tartozásról, illetve azok demográfiai jellemzőiről ritkán vannak részletes adatok a KSH felmérésekben.
Országos szinten először a 2001. évi, majd a legutóbbi, 2011. évi népszámlálás során kérdezték meg a lakosságot vallási hovatartozásáról. Az így szerzett információk sem tekinthetők teljes körűnek, mivel a válaszadás önkéntes volt, így mindenki eldönthette, hogy bejelöli-e azt a vallási közösséget, felekezetet ahová tartozónak érzi magát, vagy mellőzi a válaszadást.

A felmérésünk során a válaszadók nagy százalékban teljesítették a válaszadást, mindössze 30 fő érezte úgy, hogy nem válaszol vallási hovatartozásáról.

A vallási felekezetek közül táblázatunk bemutatja, hogy a két legjelentősebb létszámúak, a magukat katolikusnak és a reformátusnak vallók.


	Katolikus
	Református
	Evangélikus
	Egyéb
	Vallási felekezethez nem tartozik

	Római
	Görög
	
	
	
	

	505
	10
	284
	29
	9
	88



















II. Lakáshelyzet, háztartás

II.1. Háztartások/háztartásban élők

Az idősek általában magukban vagy házastársukkal élnek. Életpálya megközelítésben az egyszemélyes háztartások időben nagy stabilitást mutatnak, az egyszemélyes háztartástípusból volt a legkisebb a kilépési mobilitás. Ez azt jelenti, hogy ha valaki egyedülállóvá válik, nagyon kevés esélye van arra, hogy idős korában ismét együtt éljen valakivel. 

A többgenerációs együttélési formák széles körben való elterjedtsége időszakában inkább arról beszélhetünk, hogy az egyének háztartáson belüli helyzete változott meg az életpálya során. 

Jellemző volt, hogy az idősek mindvégig aktív tagjai maradtak a háztartásnak. Ma az életpálya különböző szakaszaiban más-más háztartás-szerkezetben élünk, idős korunkra nagy eséllyel kiszakadunk gyermekeink közvetlen közelségéből. Életünk utolsó szakaszára többnyire egyedül maradunk.
A többgenerációs életforma visszaszorulásával, az alkalmazotti munka és a nyugdíjrendszer kiterjedésével és a várható élettartam megnövekedésével az időskor egy önálló, a korábbi életszakaszoktól jól elkülöníthető szakasszá vált.

Az egyedüllét oka nem csupán a társ elvesztése, halála lehet, hanem az is, hogy az érintettek elválnak, és nem létesítenek újabb párkapcsolatot. 

„Az egyedül élő idősek például jobban rászorulnak az egészségügyi és a szociális ellátórendszer támogatásaira, gyakrabban vesznek igénybe házi segítségnyújtást, hamarabb válnak elesettebbé, mint a családban élő társaik. Általában anyagi helyzetük is rosszabb, hiszen költségeik jelentős részét nem tudják másokkal megosztani. Nagyobb kiszolgáltatottságuk következtében lelkiállapotuk is labilisabb lehet, körükben magasabb a magukat magányosnak érzők aránya is”


Martfű viszonylatában nézve a 65 év felettiek közül a háztartási szerkezet a következő képet mutatja. A válaszadás lehetőségével nem élt 9 fő.



	Egyszemélyes háztartás
	Kétszemélyes háztartás
	Többszemélyes háztartás

	332
	522
	92





















II.2. A lakás tulajdonjellege, használati jogcíme

A tapasztalati és az ismert országos felmérési adatok alapján elmondható, hogy az életkörülmények nemcsak a jelenlegi, hanem az idős kort (inaktív kort)  megelőző jövedelmi helyzettől is függnek, amely az évek során felhalmozott vagyonban (a lakásban, annak felszereltségében) tárgyiasul. Mivel az idősek már elsősorban a felélés, és nem a felhalmozás, gyűjtés időszakában vannak, ez az állapot már többé-kevésbé véglegesnek tekinthető, sőt előfordul, hogy helyzetükben visszaesés, romlás következik be (pl. kisebb vagy rosszabb minőségű lakásba költözés, családtagok támogatása révén). 

A hazai viszonyokra általában az a jellemző, hogy az idősek az életkor előrehaladtával egyre több időt töltenek a lakásukban, kevesebbet mozdulnak ki. Ezért meghatározó számukra, hogy milyen a lakás nagysága, komfortossága, felszereltsége.
A lakáshoz való érzelmi kötődés is eléggé jellemző Magyarországon, amiben a tulajdonlásnak van jelentős szerepe, a lakások csaknem 90%-a magántulajdonban van.

Martfűi viszonylatban a lakást tulajdonosként, résztulajdonosként használók aránya a legmagasabb, ezt az a haszonélvező (rokoni) státus, majd a bérlakás követi.



	Tulajdonos
	Résztulajdonos
	Haszonélvező
	Bérlő
	Egyéb

	613
	223
	67
	25
	22




 Nem kívánt a kérdésre választ adni: 5 fő.




















II.3. Egyéb tulajdonnal rendelkezés

	Zártkert, szőlő
	Szántóföld
	Nyaraló
	Építési telek

	53
	49
	14
	7



A kérdést egy fő nem válaszolta meg.













II.4. A lakás alapterülete

A lakások alapterületének megoszlásánál négy kategóriát határoztunk meg, amely nagy vonalakban jelzi a szobák számának alakulását is. A 65 év felettiek esetében a lakások nagysága szerinti különbségek is eléggé kiegyenlítődtek.

A vizsgált célcsoport tekintetében a lakások alapterülete a következően alakult:

	0-44 m2
	41-60 m2
	61-80 m2
	81m2-

	44
	334
	240
	283













II.5. A lakás komfortja

Településünkön az elmúlt évtizedek jelentős infrastrukturális fejlesztéseinek köszönhetően szinte teljessé vált a lakások folyó vízzel, gázzal, csatornával való ellátottsága. A 65 év feletti lakosság egyenlő eséllyel bír a közmű szolgáltatás teljes körű elérhetőségére vonatkozóan.

A felmérések sorén az elégedetlenség két leggyakoribb okaként – melyet értelmezhetünk az időseket érintő két legégetőbb lakásproblémaként –, a lakásfenntartási nehézségeket és a lakás nem megfelelő állapotát jelölték meg időseink.

A közüzemi szolgáltatások esetében a válaszadók nyilatkozatai szerint minimális számú a tartozás okán kikapcsolt szolgáltatás. A kikapcsolt szolgáltatás elsősorban gázszolgáltatás, a szolgáltatás hiányából adódóan egyéb módon biztosított a fűtés ezekben a háztartásokban is.

Néhány esetben a lakás komfort fokozatának alacsony fokát (kertes házak esetében) a lakáson kívüli illemhelyiség eredményezi.



A vizsgált háztartásokban, a rögzítettek szerint a következő módon oszlik meg a lakás komfortja.

A megkérdezettek közül 11 fő nem élt a válaszadással

	Komfort nélküli
	Félkomfortos
	Komfortos
	Összkomfortos

	6
	10
	439
	489





















III. Jövedelmi helyzet

III.1. Jövedelmi viszonyok

A 65 év feletti korosztálynál a fő jövedelmi forrás a nyugdíj, bár a legfiatalabb (65–69 éves) korcsoportnál még jelen van, hogy egyéb munkajövedelemmel, vagy más ellátással (pl. hozzátartozói ellátás) is rendelkeznek. Az egy főre jutó nyugdíj nagysága a férfiak jelentős részénél meghaladta a nőkét.
Az eltérés az alacsonyabb női kereseteknek és a rövidebb szolgálati időnek tudható be. A nyugdíjak nagysága a kor előrehaladtával párhuzamosan fokozatosan csökken, mivel az újonnan megállapított nyugdíjak általában magasabbak.

A felmérésben rögzített adatok szerint a 65 év felettiek között az országosan jellemzőnél kisebb a jövedelmi egyenlőtlenség. Az adatokat elemezve látható, hogy a megkérdezettek közül válaszolók jelentős száma 50.000 - 150.000 Ft közötti jövedelemmel rendelkeznek. A válaszadók több, mint fele 50.000- 100.000 Ft közötti jövedelemmel rendelkezik. Az anonim adatszolgáltatások, illetve a társ alacsonyabb életkora miatt nem tudjuk háztartásokban teljes körűen vizsgálni a jövedelmi helyzetet, így csak az egyénekre vonatkozó megállapítások a relevánsak.

Az alacsonyabb jövedelműek nagy számához feltehetően az alacsonyabb iskolai végzettség is hozzájárult. 

A kérdésre nem kívánt válaszolni 41 fő, a válaszadók közül a következő arányok láthatók.


	28 501-50 000 
Ft
	50 001- 100 000
 Ft
	100 001-150 000
Ft
	150 001-200 000
Ft
	200 001 Ft felett

	11
	462
	357
	68
	16




















III.2. Bevételi forrás

A fejenkénti jövedelem mértékének, elégségességének megítélésekor tapasztalható volt, hogy a megkérdezettek háztartásainak túlnyomó többségben, koruk miatt esetleg bizonyos területeken már lecsökkentek a szükségleteik, így alacsonyabb jövedelmi helyzetüket is megfelelőnek ítélték meg. Jövedelmük elsősorban életkorukból adódóan az öregségi nyugdíjból származik, melyet néhány esetben kiegészít a hozzátartozói ellátás. Egyes esetekben ingatlan, földterület bérbeadásából származó jövedelem is kiegészíti bevételeit.

A vizsgált célcsoport bevételi forrását a következő táblázat mutatja be.

10 fő nem kívánt válaszolni a kérdésre

	Bérjövedelem
	Öregségi nyugdíj
	Nyugdíjszerű ellátás
	Hozzátartozói ellátás
	Eltartott, nincs ellátása
	Vagyonából vagy egyéb

	1
	919
	21
	127
	1
	20



.















III.3. Fogyasztási szokások (kiadások)


A háztartásokra vonatkozó kiadások vizsgálatánál megállapíthatjuk, hogy a szükségletek egy jelentős, - a lakások felszereltségének, infrastrukturális ellátottságának javulásából, továbbá az energiaárak növekedése okán - része a háztartás fenntartásához kapcsolódik, s így nem arányos a benne élők létszámával.  Ennek következtében a kisebb háztartásokat csaknem azonos mértékben terhelik, ezért azok relatíve drágábban élnek. Ehhez még azt is figyelembe kell venni, hogy hazánkban a lakás az esetek túlnyomó többségében magántulajdonban van, gyakran egy élet munkájának eredményét jelenti, karbantartási, állagmegóvási költségei is a tulajdonosé. 
Fontos azt is megemlíteni, hogy az idősek jelentős hányadára jellemző, hogy anyagilag támogatják a gyermekeiket, unokáikat.

Az idősekre a kor előrehaladtával egyre inkább jellemző a takarékosság, a váratlan kiadásokra például betegség esetére stb. tartalékolják. Ez a hozzáállás érthető, mivel az idős korosztály már önerejéből nem képes anyagi helyzetén változtatni, mivel a többségének nincs lehetősége külön jövedelemre szert tenni. Ugyanakkor számolniuk kell egészségi állapotuk romlásával, valamint azzal is, hogy ha bármi elromlik, egyre kevésbé képesek ők maguk rendbe tenni, kijavítani, hanem fizetett szolgáltatást kell igénybe venniük.

A 995 fő megkérdezettből 14 fő nem kívánt válaszolni. A válaszadók közül a következő fogyasztási szokás a jellemző.


	Rezsi
	Hitel
	Élelmiszer, vegyi áru
	Ruházat
	Szórakozás, hobby
	Közlekedés
	Gyógyszer, egészs.ügyi
kiadások
	Élvezeti cikkek
	Szolgáltatás
	Adományozás
(ajándékozás)

	942
	109
	941
	743
	217
	368
	878
	221
	617
	254





















IV. Tartós fogyasztási cikkek, elektronikai eszközök

A tartós fogyasztási cikkekkel való ellátottság évtizedek során alakul ki, tehát nemcsak a pillanatnyi jövedelmi helyzettől függ, ugyanakkor az ellátottságot a lehetőségen kívül az igények is befolyásolják. A tartós fogyasztási cikkek vásárlásának lehetősége a kilencvenes évektől folyamatosan nőtt, az árukínálat egyre szélesedett. A részletvásárlási lehetőségek, akciók, reklámok miatt a vásárlási kedv megnövekedett.

Az alapvető termékekből (hűtőszekrényből, fagyasztóból, mosógépből, televízióból, mikrohullámú sütőből) a háztartások ellátottsága közel teljes. Inkább a korszerű és kevésbé korszerű készülékek arányában tapasztalható némi eltérés. Ez azzal áll kapcsolatban, hogy a technikai újdonságok először a fiatalabb korcsoportba tartozóknál terjednek el, és csak később jelennek meg az idősebbek körében. Ugyanakkor a kevésbé korszerű, de még működő készülékeket az idősebbek takarékosabb életszemléletük miatt nem szokták lecserélni.
Viszonylag nagyobb különbségek tapasztalhatók a kevésbé elterjedt cikkeknél: asztali számítógépnél, táblagépnél, videokameránál, digitális fényképezőgépnél, mosogatógépnél, DVD lejátszónál.
Jellemzően nagy számban megtalálható a mobil- és vezetékes telefon, mely életvitelük segítésében, egészségi állapotukhoz köthetően, a családtagok elérésében nagy szolgálatot tesz.
Az idős korúak egészségi állapotában (mozgásában, mentális állapotában, reflexeiben) bekövetkezett korlátok nehézzé teszik a gépkocsi, esetleg motor használatot, magát a vezetést. 
Összességében a megkérdezettek 31,7 %- a rendelkezik gépkocsival, 2,7 %-a motorkerékpárral.
A mozgás megkönnyítését, a szolgáltatások elérését szolgálja és segíti a kerékpárhasználat, a válaszadók közel háromnegyede rendelkezik vele.
A tartós fogyasztási cikkek meglétére irányuló kérdéseknél 13 fő nem adott választ. A 942 fő válaszadó közül a következő összesítés látható:


	Fagyasztó
	Mikrohullámú sütő
	Automata mosógép
	Mobil telefon
	Vezetékes telefon
	Kerékpár
	Színes televízió ( képcsöves)
	Színes televízió ( sík képernyős)
	Asztali számítógép
	DVD lejátszó
	10 évnél idősebb autó
	Klíma
	Digitális fényképezőgép
	[bookmark: OLE_LINK1]Táblagép
	5-10 éves autó
	Mosogatógép
	Videokamera
	Szerszámgép
100.000 Ft feletti értékű
	Motorkerékpár
	5 évnél fiatalabb autó

	827
	811
	791
	722
	696
	686
	610
	463
	234
	224
	203
	109
	100
	84
	77
	67
	38
	28
	26
	19





V. Szociális gondoskodás, támogatások, egészségügyi szolgáltatások igénybe vétele

V.1. Szociális gondoskodás és támogatás igénybe vétele

A társadalmi változások következtében egyre növekednek a már meglévő szociális gondok, többek között felgyorsult a népesség elöregedésének folyamata. Különösen figyelemre méltó az egyedül élő idős korúak helyzete, akik fokozott közösségi gondoskodásra szorulnak. Az életkörülményeik, fizikai aktivitásuk ismeretében a tapasztalatok azt jelzik, hogy az idősek jelentős számban igényelnek rendszeres, folyamatos egészségügyi és szociális gondoskodást, de a mindennapi tevékenységeink során is érzékelhető, hogy növekszik a szociális ellátások iránti igény. 
Személyes gondoskodás két irányból is nyújtható. Egyrészt a jogszabályok által garantált, intézményesített formákban (különböző fenntartási keretben), másrészt maga a család (rokonok, családtagok) és ismerősök közreműködésével alapul. Egyre többször megjelenik magánúton, pénzért vásárolt szolgáltatásként is. A társadalmi, demográfiai változások – a népesség elöregedése, a többgenerációs családok fokozatos felbomlása, a női munkavállalás előtérbe helyezkedése következtében egyre inkább elterjedtek az intézményes ellátási formák.
A szociális gondoskodás keretében nyújtott úgynevezett alap - és szakosított ellátásokat a szociális igazgatásról és szociális ellátásokról szóló 1993. évi III. törvény nevesíti. A jogszabály az alapellátások körébe sorolja többek között az étkeztetést, a házi segítségnyújtást, idősek nappali ellátását (idősek klubját) és a családsegítést. 
Szakosított ellátásnak minősülnek az átmeneti vagy tartós elhelyezést biztosító bentlakásos (ápolást-gondozást nyújtó) otthonok szolgáltatásai. 

[bookmark: pr833id][bookmark: pr839id]A leginkább ismert, elterjedt ellátási forma a szociális étkeztetés. Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt.
Az igénybe vétel feltételei rendeletben szabályozottak, az étkeztetés (ebéd) vásárolt szolgáltatáson keresztül az önkormányzat fenntartásában működő intézmény útján biztosított.

A másik széles körben igénybe vett ellátási forma a házi segítségnyújtás, mely az utóbbi években nagy átalakításon ment keresztül.
[bookmark: pr842id]Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást. A házi segítségnyújtás keretében szociális segítést vagy - a szociális segítés tevékenységeit is magába foglaló - személyi gondozást kell nyújtani.
Az idősek klubja a saját otthonukban élő, szociális és mentális támogatásra szoruló időskorúaknak biztosít lehetőséget a napközbeni tartózkodásra, étkezésre, egészségügyi ellátásra, társas kapcsolatokra, az alapvető higiéniai szükségletek kielégítésére.
Településünkön a Szolnoki Kistérség Többcélú Társulás fenntartásában működő szociális intézmény útján biztosítottak az előzőekben felsorolt gondoskodási formák.
A 2000 fő lélekszám feletti településeken szinte maradéktalanul kialakították a családsegítést, mint alapszolgáltatási formát. Széles sprektumú szolgáltatási forma, mely igénybe vétele térítésmentes, minden lakos számára hozzáférhető. A családsegítés a szociális vagy/és mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás. 
Településünkön önkormányzati fenntartásban működő szociális intézmény által biztosított ellátási forma a gyermekjóléti szolgáltatással integrált formában.

Valamennyi alapellátás célja, hogy az idős emberek a lehető legtovább maradjanak otthonukban, családjukban. Amennyiben egészségi állapotukban, életkörülményeikben olyan mértékű romlás következik be, hogy állandó felügyeletre, rendszeres gondozásra szorulnak, szociális otthonba kerülhetnek. Az átmeneti elhelyezést nyújtó intézmények ideiglenes jelleggel, legfeljebb egy évi időtartamra biztosítanak ellátást azoknak az időseknek, akikről otthonukban időlegesen nem tudnak gondoskodni. 
Az alapellátás megszervezésével a települési önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból vagy más okból származó problémáik megoldásában. Az ellátások igénybevételének alapfeltétele a szociális rászorultság.
A 65 év felettiek felmérése során egy teljes fejezet került meghatározásra, ami taglalja a szociális és egészségi ellátásokhoz való hozzáférést és vizsgálja az idősek fizikai és mentális állapotát is. Mivel kiemelkedő fontosságú elemezni, hogy mennyire ismerik az ellátási, támogatási formákat és milyen valós szükségletek határozzák meg az igénybe vételeket, kicsit hosszabban taglaljuk eredményeit. Fontos ez azért is, mert ez a vizsgálati terület határozza meg az esetleges hiányosságokat, határozza meg a célokat és a szükséges intézkedéseket.

1.1.  Személyes gondoskodás

A válaszadók száma 895 fő volt, az igénybe vevői létszám 166 fő. A választ adók 19 %-a vesz igénybe szociális ellátást.
A megoszlásuk a következően alakult:

	Civil fenntartású, illetve magán szolgáltatás
	17

	Egyházi fenntartású szolgáltatás
	14

	Önkormányzati/ kistérségi szolgáltatás
	135











A fent említett személyes gondoskodási formák (egyházi és önkormányzati/ kistérségi fenntartásban) igénybe vétele részletes bontásban a következő:



55 fő nem válaszolt a fenti két kérdéskörre (a válaszolni nem kívánók száma igen magas, okára nincs információnk)


	Étkeztetés
	Házi segítségnyújtás
	Idősek nappali ellátása (klub)
	Családsegítés
	Támogató szolgáltatás

	48
	49
	10
	25
	17





 













1.2. Pénzbeli ellátások


A szociális igazgatásról és szociális ellátásokról szóló 1993. évi III. törvény (továbbiakban: szociális törvény) meghatározza a pénzbeli és a természetben nyújtott szociális ellátások egyes formáit, a jogosultság feltételeit. A kérdéskör összeállításakor két támogatási formát leszámítva a települési önkormányzat által nyújtott támogatási formákat kívántuk vizsgálni.

A képviselő-testület a szociális törvény rendelkezései alapján nyújtott pénzbeli és természetbeni ellátások kiegészítéseként, önkormányzati rendeletben meghatározott feltételek alapján - pénzbeli vagy/és természetbeni formában - települési támogatást nyújt. 

A 65 év felettiekre is vonatkozó, a településünk helyi rendeleti szabályozása értelmében nyújtható települési támogatási formákat jelöltük meg.

A kérdéskör két féle módon került értelmezésre, a válaszok tartalmazták a jelenleg részesülők körét és a valamikori igénybe vételt is. Az adatok így valamelyest torzultak, de nagyságrendjét tekintve mérhető, így a felmérés értékelésében benn maradt. A nem válaszolók száma itt is magas, 42 fő volt.



	Közgyógy-ellátás
	Gyógyszer-támogatás
	Lakhatási támogatás
	Eseti támogatás
	Temetési támogatás
	Fogyatékossági támogatás

	34
	11
	2
	7
	3
	12


















A táblázat adataiból, illetve a válaszadók számából egyenesen levezethető következtetés, hogy a támogatási formákat nagyon alacsony számban veszi igénybe a vizsgált korosztály.

A közgyógyellátás vonatkozásában, mint támogatási forma elmondható, hogy kikerült az önkormányzati támogatások köréből, de feltételeit a szociális törvény szabályozza, megállapításáról a járási hivatal dönt. A fogyatékossági támogatást pedig az ide vonatkozó rendelkezés alapján, szintén a járási hivatal állapítja meg.

A 65 év felettiek esetében meghatározó az egészségi állapotukból adódóan, hogy a betegségeik kezelése okán szorulnak elsősorban anyagi támogatásra, a felmerülő magas gyógyszerköltségek viseléséhez járul hozzá két támogatási forma, a közgyógyellátás és a gyógyszertámogatás.
Továbbá az egészségi állapotuk határozza meg jogosultságukat néhány esetben a fogyatékossági támogatásra is.
A látás-, hallás- és mozgássérültek aránya az életkor előrehaladtával fokozatosan emelkedik.





V.2. Háztartás, szociális problémák


A témakör értékelése során feltétlenül figyelembe kell venni azt a körülményt, hogy folyamatosan nő a csak időseket magába foglaló háztartások száma és aránya, valamint az a tényt, hogy az idősek között egyre többen laknak egyedül, egyre több esetben a nők.
Az időskorú nők nemcsak azért maradnak egyedül, mert a születéskor várható élettartamuk magasabb, hanem azért is, mert férfitársuk idősebb.

Ismert, hogy az egyének elégedettsége, boldogsága, tágabb értelmű jóléte nagymértékben függ attól is, hogy milyen az egészségi állapotuk, hogy rendelkeznek-e elégséges, megfelelő minőségű kapcsolatokkal, milyen a környezetük állapota. 
Ennek még inkább nagy jelentősége van az időskorúak esetében, mivel az életkor növekedésével sokasodnak a betegségek, egyre szűkebb körre terjed ki a kapcsolatrendszerük, s ez mind negatívan hat az egyének által tapasztalt jólétre.

A teherviselés szempontjából meghatározó a tágabban értelmezett jóléti körülmény, az életvitel, a fizikai és a mentális állapot.

Problémák körének elemzésekor láthatóvá váltak a prioritások, melyek az életvezetés során megjelenik.

Legnagyobb számban jelent meg a gyermekekért és más családtagokért való aggódás, melyet a komolyabb betegségtől, betegségtől való félelem, majd a magánytól való félelem követett. Ötödik helyen található az anyagi gond, kevés jövedelem, melyet az ápolásra szoruló személy jelenléte, társ, hozzátartozó gondozása, majd a kapcsolati nehézség követett.

Az adósságok felhalmozódásától, a munkával kapcsolatos problémáktól, és a környezettel való rossz viszonytól való aggódás, valamint a hátrányos megkülönböztetéstől való félelem a válaszadók csekély számánál jelenik csak meg. Legkevésbé jellemző a szolgáltatás kikapcsolásától való félelem.
Mindösszesen 16 fő nem kívánt válaszolni a kérdéskörre, így a válaszadók jelentős számából következtethetünk az általános helyzetre. 













 A probléma típusok megoszlása a következően alakult:


Az első táblázat a felsorolt problématípusok közül a mindig, vagy gyakran előfordulás sorrendjét mutatja be.




	Aggódás családtagért
	Komolyabb betegség
	Félelem betegségtől
	Félelem magánytól
	Anyagi gondok
	Ápolásra szoruló személy
	Társ gondozása
	Munkavégzéssel kapcsolatos
	Kapcsolati nehézségek
	Rossz viszony a környezettel
	Adósság felhalmozódása
	Félelem a hátrányos megkülönböztetéstől
	Félelem szolgáltatás kikapcsolásától

	629
	488
	259
	190
	166
	97
	93
	46
	39
	20
	16
	13
	11














A második tábla az előző problématípusok ritkán, alkalmanként való előfordulásának sorrendjét mutatja be.




	Anyagi gondok
	Félelem betegségtől
	Komolyabb betegség
	Félelem magánytól
	Aggódás családtagért
	Munkavégzéssel kapcsolatos
	Társ gondozása
	Kapcsolati nehézségek
	Ápolásra szoruló személy
	Rossz viszony a környezettel
	Félelem szolgáltatás kikapcsolásától
	Félelem a hátrányos megkülönböztetéstől
	Adósság felhalmozódása

	300
	250
	171
	139
	133
	69
	68
	61
	52
	44
	25
	18
	14

















A kérdés harmadik táblázatában azt láthatjuk, hogy a rögzített számban a felsorolt problémák szinte soha nem merülnek fel.




	Adósság felhalmozódása
	Félelem szolgáltatás kikapcsolásától
	Rossz viszony a környezettel
	Félelem a hátrányos megkülönböztetéstől
	Kapcsolati nehézségek
	Társ gondozása
	Munkavégzéssel kapcsolatos
	Ápolásra szoruló személy
	Félelem magánytól
	Anyagi gondok
	Félelem betegségtől
	Komolyabb betegség
	Aggódás családtagért

	801
	792
	757
	755
	708
	673
	649
	579
	545
	450
	356
	254
	155


















V.3. Megélhetési helyzet

A jövedelmi helyzet vizsgálatakor jól látható, hogy az időskorúak helyzete a jövedelmi/jóléti hierarchiában eltérő. Helyzetüket, jövedelmüket meghatározza, hogy a munkaerőpiacon sokféle karriert befutva milyen eltérő erőforrásokkal, felhalmozott vagyonnal, és milyen mértékű ellátással lesznek nyugdíjassá.
 A tömegkommunikációban és így a közvéleményben egyre nagyobb hangot kap az a nézet, hogy a magyar társadalom elöregedése, a nyugdíjasok növekvő száma és össznépességen belüli magas részaránya óriási teherként nehezedik a költségvetésre. 
Felhalmozott vagyon (megtakarítás) és befektetések hiányában az idősek számára elsődlegesen a nyugdíj a megélhetés forrása.
Amikor az időskorúak helyzetét vizsgáljuk, mindvégig szem előtt kell tartanunk azt a társadalmi és családi környezetet, amelyben az idősek élnek és azt a tényt is, hogy az idős emberek jelen élethelyzete egy munkával, erőfeszítésekkel teli életszakasz végeredményét tükrözi.
A nyugdíjba vonulással az elért élethelyzet javítására már nincs sok esély, s az életkor előrehaladtával a megszokott életszínvonal fenntartása is egyre nehezebb.

A jövedelemre vonatkozó tényadatok és mértékének szubjektív megítélése nem mindig esik egybe. Az idős emberek alkalmankénti pesszimizmusában meghatározó szerepet játszik társadalmi helyzetük, fontosságuk leértékelődése is.

A jövedelmi viszonyokat fentebb már tárgyaltuk, számszerűségében jól látható. Jelen kérdés a helyzet szubjektív megítélésére kérdez rá.

10 fő nem kívánt válaszolni.
A 945 fő válaszadó szerint a megélhetési helyzet megítélése a következően alakult:

	Nagyon szűkösen
	Szűkösen
	Átlagos
	Jól
	Átlagosnál lényegesen jobban

	54
	246
	581
	60
	4
















V.4. Egészségi állapot


Az idős emberek életminőségét alapvetően testi-lelki egészségük határozza meg. Természetesen emellett szerepet játszanak még más tényezők is, mint pl. az anyagi és szociális helyzetük, környezetük stb.
Ismert az a nézet, miszerint az öregség együtt jár a betegséggel, vagyis a betegség az öregedés következménye. Nagy számban élnek relatíve egészséges, testileg-lelkileg kiegyensúlyozott életet élő időskorú emberek, azonban erre vonatkozó statisztikai adatokkal országos szinten is alig rendelkezünk.
A hiányzó információk következtében arra kényszerülünk sok esetben, hogy az egészségi állapotot a betegségekkel jellemezzük.
A betegségek jelenléte rontja ugyan az életminőséget, azonban a korszerű gyógykezelés és rehabilitáció a betegségek egy részében szinte teljes értékű életet biztosít, a betegségek másik részében pedig, a betegség természetétől függően, javít az élet minőségén.

Az időskorúak egészségi állapotának pontosabb felmérése érdekében az adatfelvétel során kérdéseket tettünk fel az általános állapot szubjektív megítélésével, a betegségek fennállásával, az orvoshoz, egészségügyi ellátáshoz fordulás gyakoriságával kapcsolatban.

A válaszokból következtetni lehet az időskorúak általános fizikai állapotára és arra, hogy életmódjukat, életkörülményeiket mennyire befolyásolja ez az állapot. 

4.1. Az egészségi állapot megítélése általánosságban 

 947 fő válaszadó véleményét, szubjektív megítélését mutatja be a táblázat, 8 fő nem kívánt élni a válaszadással.


	Nagyon rossz
	Rossz
	Vannak jó és rossz napok
	Jó
	Nagyon jó

	77
	163
	545
	155
	7














4.2. Betegségek

A magasvérnyomás-betegség az egyik leggyakoribb népbetegség, az országos háziorvosi morbiditás adatai szerint a 65 éves és idősebb férfiak 50,1%- a, a nők 52,0%-a szenved ebben a betegségben. Jelen felmérésünkben is a legnagyobb számban jelen lévő betegség.

A statisztikai adatok azt mutatják, hogy a nők körében gyakoribb ez a betegség, azonban figyelembe kell venni, hogy a nők gyakrabban fordulnak orvoshoz panaszaikkal, mint a férfiak, így a betegségük is hamarabb felfedésre kerül.

Az időskor a szervezet „elhasználódása” miatt valóban gyakran betegségeket hoz magával, amelyek a környezet káros hatásainak következtében, vagy a szervezet különböző folyamatainak következtében alakulnak ki. Az országos adatok szerint a háziorvosnál megjelenők egyharmada valamilyen mozgásszervi panasszal fordul orvoshoz. Az időskori rokkantság legfőbb okai a mozgásszervi betegségek. Ezek azonban inkább sajátos kórfolyamatnak, és nem az öregedés elkerülhetetlen következményének tekintendők. 
A mozgásszervi betegségek a második helyen állnak a felmérésben résztvevő válaszadók között.

Az időskorúak egészségi állapotát elsősorban a szív- és az érbetegségek határozzák meg, 65 éves kor után az emberek jelentős számát érintik ezek a betegségek, települési viszonylatban a harmadik leggyakoribb betegségként került meghatározásra.
Negyedik helyen a szem betegségei állnak.

Az idős emberek életminőségének alakulásában igen nagy szerepük van a mentális betegségeknek.
Az élettartam meghosszabbodásával nagymértékben emelkedik több pszichiátriai betegség gyakorisága.
Az organikus és szimptomatikus mentális zavarok betegségcsoporthoz tartozik többek közt az Alzheimer-kór, továbbá a különböző eredetű időskori szellemi hanyatlások, melynek gyakorisága az életkor emelkedésével növekszik. 
A rosszkedv, lehangoltság, álmatlanság és depresszió kérdéskörének vizsgálata során megállapítható, hogy a válaszadók között az ötödik helyen áll ez a tünetcsoport, illetve az ehhez kapcsolódó betegségek.

Hatodik leggyakoribb betegség a válaszadók között a cukorbetegség. A cukorbetegség az életminőséget befolyásoló betegség.
Idős korban az ún. 2-es típusú cukorbetegség előfordulási gyakorisága jelentősen megnőtt. A cukorbetegség e típusában inzulinkezelést általában nem írnak elő az orvosok, egyes betegek csak diétával, mások diétával és az orvos által előírt tablettákkal egyensúlyban tudják tartani szénhidrát-anyagcseréjüket.

A megkérdezettek 18 százaléka beszámolt szorongásról, félelmekről, stressz jelenlétéről.

Nagy számban látható még a hallással kapcsolatos megbetegedések, állapotok jelenléte.
Mai civilizált világunk a kommunikáción alapul, aminek alapja a jó hallás, emiatt az idős, aki halláscsökkenésben, hallássérülésben szenved, az egészséges embertársaival szemben hátrányos helyzetbe kerül. Jelentős számú még az agyér betegségek és a daganatos megbetegedések előfordulása.
Az emésztőszervi megbetegedések közül a májbetegségeket emelhetjük ki. Az országos korspecifikus morbiditási adatok azt mutatják, hogy alkoholos májbetegségek gyakorisága idősebb korban jelentősen csökken (ezt a kort nem éri el a betegek többsége). 

Idős embereket főleg 80 éves kor felett gyakran érik balesetek, sérülések. A sérülések közül különösen a fejsérülések gyakorisága növekszik. A combcsonttörések aránya a nők körében (a csontritkulás miatt) a 80 éves kor felett a leggyakoribb. A felmérésünk eredményeit alátámasztják az országos tendenciák.
A betegségek sorában a végén állnak az urológiai, nőgyógyászati betegségek, illetve a daganatos megbetegedések.

A 10 legjellemzőbb betegségek, tünetek jelenlétét mutatja be a megkérdezett 65 év felettiek esetében a következő tábla és diagram.

10 fő nem válaszolt ebben a kérdéskörben.

	Magas vérnyomás
	Mozgásszervi betegség
	Szív- és érrendszeri betegség
	Szem betegségei
	Rosszkedv, álmatlanság, depresszió
	Cukorbetegség
	Szorongás, félelem, stressz
	Hallásproblémák, kapcsolódó betegségek
	Allergia

	653
	462
	381
	289
	221
	195
	176
	168
	111







V.5. Az egészségügyi ellátáshoz való fordulás gyakorisága


Az egészséggel kapcsolatban felmerülő, észlelt panaszokra, elváltozásokra adott válasz, maga a betegmagatartás az, ami elsődlegesen meghatározza az orvoshoz fordulást. 

Az orvoshoz fordulást több cselekvési lehetőség előzheti meg, a tünetek figyelmen kívül hagyása, öngyógyítás, laikus utalási rendszer (pl.családi gondozás), önsegítő csoportok, alternatív gyógyító, majd ténylegesen az orvos felkeresése. 
Vannak látens betegek (akik általuk felismert és definiált panasszal, betegséggel rendelkeznek, azonban az egészségügyi ellátórendszerből valamilyen oknál fogva kívül maradnak), de a vizsgált életkorban jellemző az orvos felkeresése.

Egy panasz/betegség súlyosságát nemcsak azzal lehet mérni, hogy milyen hosszan jelentkezik problémaként, hanem azzal is, hogy hogyan hat az egyénre, mennyiben jelent számára problémát, mennyiben korlátozza életvezetésében, életkörülményeiben.


Ezen korlátozó tényezők nagyon sokféle formában jelentkezhetnek, de még az egyik legenyhébbnek tűnő esetben is – például, hogy a betegnek változtatnia kell táplálkozási szokásain – komoly erőfeszítéseket követelhet meg a betegtől, hogy ezzel a korlátozó tényezővel együtt tudjon élni. Nem beszélve az életvitelben való korlátozottság legsúlyosabb formájáról, az önellátásra való teljes képtelenségről. 

Annak érdekében, hogy képet kapjunk arról, hogy milyen mértékben támogatott a 65 év feletti idősek egészségi állapota fontos látnunk, az egészségügyi ellátáshoz való viszonyukat, azzal való kapcsolatukat.
Az országos adatok szerint az idős emberek gyakrabban veszik igénybe az egészségügyi szolgáltatásokat. Egy hazai felmérés szerint az összes kórházi ápolási eset 1/3-át, a járóbeteg-szakellátás klinikai jellegű rendelésein megjelent betegek 1/5-ét a 65 év feletti betegek teszik ki. Az idős emberek évente átlagosan 2-3 alkalommal fordulnak a járóbeteg-szakellátás orvosaihoz.

Leggyakoribb cselekvési helyzet a gyógyszertár felkeresése, a válaszadók 76 % -ánál rendszeresen megvalósul. Ezt követi a háziorvos felkeresése, majd a szűréseken való megjelenés gyakorisága. 

A szakrendelések felkeresése és az ehhez kapcsolódó vizsgálatokon való megjelenés (röntgen, UH, MR, CT, laborvizsgálat) követi számszerűségében az alapellátási megjelenéseket.

Legkevésbé jelenik meg az érintettség a pszichológusi (szolgáltatás) és pszichiátriai ellátás, daganatos betegeket támogató ellátás, kórházi kezelés bennfekvéssel, az alternatív gyógymódok és a házi ápoló-gondozó szolgálat igénybe vételénél. A megkérdezettek, közel fele soha nem vette eddig igénybe az orvosi ügyeletet és a mentőszolgálatot, betegszállítást.

A megkérdezettek közül 5 fő nem kívánt válaszolni, ez volt az a kérdéskör, melyet leginkább felvállaltak és igen aktívak voltak.

Amikor párhuzamot vonunk a felvállalt betegségek és az egészségügyi ellátás igénybe vétele között, láthatóvá válik, hogy bizonyos betegségek esetén (pl. daganatos megbetegedés, pszichés, mentális problémák) több esetben nincs rendszeres kapcsolat az ellátórendszerrel. Az időskorúakra legjellemzőbb betegségek esetén pedig jelen van a kellő mértékű kapcsolat az egészségügyi ellátókkal, szolgáltatókkal.
  


A táblázatban a 10 leggyakrabban, illetve rendszeresen felkeresett egészségügyi szolgáltatás kerül bemutatásra.




	Gyógyszertári szolgáltatás
	Háziorvosi ellátás
	Szűrővizsgálatokon való megjelenés
	Röntgen, képalkotási eljárások igénybe vétele
	Járóbeteg ellátás (szakrendelések)
	Fogorvosi ellátás
	Fekvőbeteg ellátás
	Gyógyászati segéd eszköz igénybe vétele
	Alternatív gyógymódok igénybe vétele
	Orvosi ügyelet

	779
	722
	575
	399
	217
	94
	92
	90
	67
	64










V.6. Életvezetési, életviteli problémák, segítség igénylése

Magyarországon tapasztalható, hogy az idős emberek törekednek arra, hogy életvitelüket önállóan vezessék, ameddig megvan az önellátó képességük. Az önálló életvitelt támogató családi kapcsolatoknak egyre erőteljesebb szerep jut. A családi kapcsolatok befolyásolják az időskorú mentális egészségét, pozitív közérzetét. Ha a családtagok számára fontos az idős segítsége, tanácsa, akkor az növeli az idősek önértékelését, aktivitását.

A táblázat a 16 kategóriából a 10 legmagasabb számban előforduló nehézségeket jeleníti meg.

Elenyésző számban jelenik meg a hozzátartozó ápolása, családi konfliktusok feloldása és az állattartáshoz kapcsolódó nehézségek, problémák.
A válaszadók számához képest alacsony számban (35 fő esetében) fogalmazódott meg az egészségügyi segédeszköz hiánya, de még is fontos külön kiemelni, hisz nagyban befolyásolja az életminőséget és befolyással bír az önellátó képességre
A válaszadást elutasította 128 fő, ami magas számot jelent.
 

	Bevásárlás
	169

	Gyógyszerkiváltás
	154

	Kert, udvar gondozása
	149

	Takarítás
	137

	Hivatalos ügyek intézése
	133

	Közlekedés lakáson kívül
	109

	Étkezésről gondoskodás, elfogyasztásban segítségnyújtás
	83

	Mosás
	72

	Közlekedés lakásban
	47

	Magányosság
	47

	Öltözködés, tisztálkodás
	41





V.7. Támogató környezetet

Magyarországon a generációk közötti kommunikáció, együttműködés és a kapcsolattartás mértéke alacsony szintű. Általánosan elmondható, hogy egyre több idős ember marad egyedül, annak ellenére, hogy a legtöbbjüknek van családja. 
Napjainkban az idősek egyre kevésbé tudják egykori szerepüket betölteni, a családtagok közötti távolságok növekedése, valamint a közöttük lévő kapcsolattartás gyengülése miatt értékrendszerük, tapasztalataik következő generációkra történő áthagyományozására alig van lehetőségük (Bánlaky).

Azon idős emberek életében leggyakoribb az elmagányosodás folyamata, a lelki problémák kialakulásának kockázata, akiknek egyrészt az életkor előrehaladtával a régi munkatársakkal, barátokkal, távoli családtagokkal, rokonokkal való kapcsolat megszűnik vagy lazábbá válik, másrészt akiknek az időskor előrehaladtával egészségi állapota fokozatos romlik. 
Az időskorúak szociális kapcsolatrendszerében elsősorban a családi kapcsolatok szerepe a meghatározó. Az idősek életében fontos szerepet töltenek be a gyermekeik és a velük való kapcsolat minősége, amelynek intenzitását legtöbbször a földrajzi distancia alakítja. Minél közelebb lakik a szülő a gyermekéhez, annál nagyobb a valószínűsége a családtagok közötti találkozási alkalmaknak.

Az előző kérdéskörhöz szervesen kapcsolódik a támogató környezet (egyúttal a meglévő kapcsolatrendszer) felmérésére irányuló kérdés.

Ez a kérdés azt vizsgálja, hogy kitől és milyen gyakorisággal kapnak segítséget a válaszadók.
A megkérdezettekből 25 fő nem kívánt az adott kérdésre válaszolni, 46 fő pedig nem minden kategóriát válaszolt meg.


Rendszeresen, hetente többször kapnak segítséget a megkérdezettek a következő támogatói körből:



	Együtt élő családtagtól
	463

	Közeli hozzátartozótól
	254

	Baráttól
	30

	Szomszédtól
	28

	Gondozónőtől
	25

	Ismerőstől, klubtagtól
	16

	Egyéb személytől
	3


Azoknak, akiknek gyakran, hetente segítik életvitelüket a fenti támogatói kör, a következő sorrend állítható fel.

	Közeli hozzátartozótól
	171

	Szomszédtól
	64

	Együtt élő családtagtól
	39

	Baráttól
	31

	Ismerőstől, klubtagtól
	24

	Gondozónőtől
	5

	Egyéb személytől
	1




Az előző táblázattal szinte együtt kezelhető a második tábla is, mely a természetes támaszok meglétét erősíti, de erőteljesebben belép a szomszédi környezet is. Településünkön több esetben látható, hogy működik az altruista magatartásmód.


Azokat a válaszadókat, akik úgy ítélik meg, hogy ritkán, de kapnak segítséget ( havi 1-2 alkalommal) a következő táblázat mutatja be.


	Közeli hozzátartozótól
	233

	Szomszédtól
	196

	Baráttól
	130

	Ismerőstől, klubtagtól
	68

	Együtt élő családtagtól
	58

	Gondozónőtől
	12

	Egyéb személytől
	2




A kérdés utolsó táblázata a segítség elutasításának rangsorát jeleníti meg, a válaszadó soha nem kap segítséget a meghatározott támogatóktól.


	Gondozónőtől
	751

	Ismerőstől, klubtagtól
	698

	Baráttól
	609

	Szomszédtól
	548

	Együtt élő családtagtól
	256

	Közeli hozzátartozótól
	226

	Egyéb személytől
	134




Az utolsó táblázatban két fontos támogató környezet hiányára fordítja a figyelmet a számadat, a válaszadók számához képest magas számban jelenik meg az együtt élő családtag és a közeli hozzátartozók segítségnyújtásának az elmaradása. A kérdés két utolsó táblázatát együtt vizsgálva kijelenthető, hogy hozzátartozók támogatásának alacsony mértéke adódhat a támasznélküliségből, mert az idős egyedül él és/ vagy a hozzátartozók távollétéből, esetlegesen elhidegült kapcsolatból.



V.8. Milyen gyakran kér segítséget életvezetéséhez, életviteléhez


Az előző kérdéshez kapcsoltan a vizsgálat szemszöge változik. Az idős segítségkérésének gyakoriságát vizsgálja az élet több területén. Az előző kérdés a „kitől kap” kérdést, a jelenlegi a „miben kér” kérdést vizsgálja.
A kérdéskör vonatkozik a gyakorlati segítségnyújtásra és az anyagi támogatás igénybe vételére egyaránt.
Ennél a kérdésnél 34 fő teljesen elzárkózott a válaszadástól.







Az első táblázat a gyakori segítségkérést mutatja be 12 kategóriában.


	Egészségi állapottal kapcsolatban
	91

	Gyógyszerekhez való hozzájutással kapcsolatban
	83

	Étkezéssel kapcsolatban
	38

	Ápolással kapcsolatban
	32

	Ügyintézéssel, jogi segítséggel kapcsolatban
	26

	Lelki, mentális gondok megoldásával kapcsolatban
	22

	Fogyatékossággal kapcsolatban
	19

	Általános pénzbeli gondokkal kapcsolatban
	16

	Lakhatással kapcsolatban
	7

	Lakás átalakítás, akadálymentesítéssel kapcsolatban
	3

	Rezsiköltségekkel kapcsolatban
	3

	Temetkezéssel kapcsolatban
	-




A táblázatból látható, hogy leginkább a fizikai szükségletekhez kapcsolódó egészségi állapothoz köthető kérdésekben kérnek gyakran segítséget az idősek. Legkevésbé a lakhatáshoz kapcsolódó kérdéskörben jelenik meg a segítségkérést.














A második táblázat a néha segítséget kérők számát mutatja be a kérdezési kategóriákban. Kis mértékben átrendeződik az első táblázati sorrend második fele, de a leginkább meghatározó kategóriák az előző táblázatban megjelenő rangsorral megegyeznek. Felzárkózik az ügyintézésben való segítségkérés. Itt már magasabb számban van jelen a lakhatáshoz kapcsolódó segítségkérés.



	Egészségi állapottal kapcsolatban
	112

	Ügyintézéssel, jogi segítséggel kapcsolatban
	73

	Gyógyszerekhez való hozzájutással kapcsolatban
	57

	Ápolással kapcsolatban
	32

	Lelki, mentális gondok megoldásával kapcsolatban
	31

	Általános pénzbeli gondokkal kapcsolatban
	29

	Lakás átalakítás, akadálymentesítéssel kapcsolatban
	26

	Fogyatékossággal kapcsolatban
	18

	Lakhatással kapcsolatban
	16

	Temetkezéssel kapcsolatban
	14

	Rezsiköltségekkel kapcsolatban
	11

	Étkezéssel kapcsolatban
	9

















A kérdés utolsó táblázata a segítségkérést leginkább mellőzők (soha) számát mutatja be.


	Rezsiköltségekkel kapcsolatban
	870

	Lakhatással kapcsolatban
	864

	Étkezéssel kapcsolatban
	851

	Lakás átalakítás, akadálymentesítéssel kapcsolatban
	846

	Fogyatékossággal kapcsolatban
	815

	Temetkezéssel kapcsolatban
	813

	Lelki, mentális gondok megoldásával kapcsolatban
	804

	Ápolással kapcsolatban
	777

	Ügyintézéssel, jogi segítséggel kapcsolatban
	768

	Általános pénzbeli gondokkal kapcsolatban
	764

	Gyógyszerekhez való hozzájutással kapcsolatban
	699

	Egészségi állapottal kapcsolatban
	672




A teljes kérdéskört tekintve a válaszadók igényeit ebben a táblázatban láthatjuk leginkább.
Megfogalmazható, hogy a 65 év felettiekre nem jellemző a segítségkérés, amennyire csak lehetséges önállóan, illetve társukkal oldják meg problémáikat.






V.9. A szociális - egészségügyi szolgáltatók, támogató szervezetek ismerete

Az idős korosztály életében vannak jelen leginkább az egészségügyi szolgáltatók. Életkorukból, egészségi állapotukból adódóan szinte valamennyien kapcsolatban állnak az alapszolgáltatással és egyre nagyobb számban a járóbeteg szakellátással. A településen működő segítő szervezetekre, közösségek ismeretére is rákérdez a kérdőív.
Fontos kérdésként fogalmazza meg a tábla a szociális szolgáltatások ismeretét, melyek lényegesen kevesebb számban ismertek, mint az egészségügy területén működő szolgáltatások.
Nem titkolt szándékkal fogalmazódott meg a kérdés második fele, az igénybevételre vonatkozóan, hogy, amennyiben az állapotuk megkívánja, igénybe vennék-e a szolgáltatásokat. A válaszok előrevetíthetik, megalapozhatják az intézményrendszer kialakításával kapcsolatos igényeket, jövőbeni prioritásokat.

Az első tábla a szolgáltatások, szervezetek ismeretét mutatja be.

A kérdéscsoportra 22 fő nem válaszolt.

	Házi segítségnyújtás
	Terápiás szolgáltatás
	Szociális étkeztetés
	Családsegítés
	Mozgáskorlátozottak klubja, szervezetei
	Jóreménység klubja, rákbetegek szervezetei
	Házi betegápolás
	Idősek nappali ellátása
	Hallássérültek klubja, szervezetei
	Cukorbetegek klubja, szervezetei
	Jelzőrendszeres házi segítségnyújtás
	Idősek nappali ellátása
	Támogató szolgála
	Hospice gondozás
	Közösségi ellátás

	719
	712
	708
	706
	648
	643
	637
	627
	614
	587
	555
	551
	397
	362
	358





A második tábla az igénybevételre való hajlandóságot mutatja be.

Fontos látni, hogy hányan készek vagy képesek anyagi áldozatot is hozni, nevezetesen térítési díj megfizetése ellenében igénybe venni a lehetőségeket, ellátási formákat.


	

	Családsegítés
	Szociális étkeztetés
	Házi segítségnyújtás
	Idősek nappali ellátása
	Támogató szolgálat
	Jelzőrendszeres házi segítségnyújtás
	Idősek Bentlakásos Otthona
	Közösségi ellátás
	Házi betegápolás
	Mozgáskorlátozottak klubja, szervezetei
	Jóreménység klubja, rákbetegek szervezetei
	Cukorbetegek klubja, szervezetei
	Hallássérültek klubja, szervezetei
	Hospice gondozás
	Terápiás szolgáltatás ( fizikoterápia, gyógytorna, gyógyúszás, stb.

	Térítésmentesen

	142
	90
	100
	46
	65
	97
	43
	32
	79
	41
	33
	31
	32
	35
	120

	Térítési díj ellenében is
	
	74
	69
	17
	21
	46
	78
	1
	54
	14
	2
	-
	1
	5
	64





A településen már régóta működő szolgáltatásokat az idősek jól ismerik. Jól látható, hogy a szükséglet magasabb mértékben megjelenik, mint a tényleges igénybevétel.
[bookmark: _GoBack]VI.1. Szubjektív biztonságérzet


A kérdőív utolsó táblázata nagyon lényeges kérdést feszeget a vizsgált korosztály esetében.
Az életminőség szubjektív meghatározásához járul hozzá a biztonságérzet mértéke.

Maslow rögtön a fiziológiai szükségletek után, másodikként nevesíti a biztonságérzet szükségletét, mely akkor tud megfogalmazódni, miután a fiziológiai szinten felmerült szükségletek kielégültek. Azt a törekvést feltételezi, hogy az egyén körülményei viszonylag kiszámíthatóak és előre jelezhetőek legyenek, ezzel teremtve meg a továbblépés lehetőségét.

Maslow elmélete meghaladottá vált mára, azonban a biztonság iránti igény, mint univerzális elem megmaradt a jól-lét kutatásokban.

A szubjektív biztonságérzet illetve annak foka az emberi magatartást és viselkedést alapvetően befolyásoló tényező.


A kérdés során arra törekedtünk, hogy minél átfogóbb képet kapjunk. A szubjektív biztonságérzetet több tényező határozza meg. A meghatározó elem a megítélésben a pszichés helyzet (hangulat, szorongás, fáradtság), nyilvánosság (tájékozottság, hírek ismerete), környezet (lakóhely, környezet biztonsága), tapasztalatok (ismeretségi körben előforduló esetek ismerete), intézmények (szolgáltatók, hatóságok ügymenetei, hatékonysága, reagálási ideje) és társadalmi helyzet (az egyén státusza, amiben él). 

Az életminőséget a szociológia leggyakrabban az elégedettségre és boldogság mértékére kérdező skálákkal méri.

A szubjektív érzékelés pedig a vágyakhoz, a megfogalmazott és meg nem fogalmazott elvárásokhoz, értékorientációkhoz és mások eredményeihez képest alakul. Fontos szerep jut az objektív körülményekhez való alkalmazkodásnak, az adaptációs készségnek is. 

A kategóriákat összevetve a szociális ellátás bizonytalansága jelenik meg, bár ha a teljes válaszadói létszámhoz viszonyítjuk csak alacsonyabb számban jelen lévő bizonytalanságként.


Táblázatunk adatait vizsgálva látható, hogy a válaszolók többségének az anyagi helyzetük átlagos biztonságot nyújt.
A legnagyobb biztonságérzet a családi kapcsolatokban és a lakáshelyzet biztonságában jelenik meg. 

13 fő nem kívánta a kérdést megválaszolni.








	Mennyire tartja biztosnak
	Anyagi helyzetét
	Családi kapcsolatát
	Lakáshelyzetét
	Egészségügyi ellátását
	Szociális ellátását
	Közbiztonságát

	Egyáltalán nem biztos
	77
	10
	7
	28
	95
	37

	Átlagos
	574
	72
	47
	276
	306
	410

	Biztos
	291
	845
	878
	597
	443
	440









 Összegzés 

Az országos tanulmányok, vizsgálatok adatait tekintve általános kijelentésként megfogalmazhatjuk, hogy a magyar társadalomban a népesség csökken és elöregedik. A nemek egyenlőtlen megoszlása az idősebb korcsoportban kiemelkedő, a nők javára billentve a mérleget.
A változásoknak természetes következménye lesz bizonyos társadalmi- gazdasági jelenségek erősödése, növekedik az eltartási teher. Az idősek aránya (ez esetben a 65 év feletti korosztály) a népesség egészében nézve, az európai átlagban 25 % -ot meghaladó és folyamatosan emelkedik. Ezt figyelembe véve Európa, ezen belül Magyarország is rövid időn belül elérkezik az „egyharmados idősnépességű” társadalomhoz. Ez azt jelenti, hogy minden harmadik ember 60 évesnél idősebb lesz.
Önmagában nem az okoz problémát, hogy a társadalomban magas számban élnek az idősek, hiszen mindenképp pozitív, hogy a születéskor várható élettartam megnőtt. Ami elgondolkodtatásra sarkallhat, hogy jóval kevesebb a megszületett gyermek száma, így a korfa eltorzul. Előre vetítő tény, ami a fenti megállapításból következik, hogy az időskorú népesség számának növekedése az egészségügyi és szociálpolitikai rendszerben vet fel megoldásra váró problémákat, kérdéseket.
Amennyiben nem kellően felkészült a társadalom -ide értve a helyi társadalmat is - és értékvesztetté válik, az igazságosság és méltányosság megítélése torzul, előfordul, hogy ezekre a kényes területekre is belép az üzleti gondolkodásmód, amely nem minden esetben megoldáscentrikus a valós problémákat tekintve.

Az idős emberek társadalmi, közösségi, családi szerepvállalása lényegesen átalakult.
Az időskor, ma jogi meghatározás abban az értelemben, hogy arra az életkorra vonatkozik, amikor az emberek visszavonulnak a munkától és sajátos jóléti szolgáltatásokra tarthatnak igényt, mint például a nyugdíj. Ezzel egyidőben csökken a jövedelem, kezdenek leépülni a munkahelyi és baráti kapcsolatok, felszabadul sok idő. Sokszor feleslegesnek érzik magukat, ami mentális problémákhoz is vezethet.
Ezeknek a problémáknak, helyzeteknek a kezelésére fontos országosan és helyi szinten is kialakítani a megfelelő időspolitikát.
Az időskori politika kialakítása ezekre a változásokra épül. Előtérbe került az idősekkel szembeni diszkrimináció, a hátrányos megkülönböztetés. Sok esetben olyan formái is, amit sokan nem is gondolnának annak, például a lakóhelyi diszkrimináció. Sokszor a településen megszűnnek vagy nem kielégítőek azok a közösségi terek, parkok, ahol az idősebb korosztály is jól érezné magát, kikapcsolódna. 
Megjelenik a családi diszkrimináció leggyakoribb esete, amikor idős rokonaikat elhanyagolják a családtagok, nem jutnak gyógyszereikhez, elveszik nyugdíjukat, megtakarított pénzüket. Diszkriminációhoz sorolható az informatikai jártasság hiánya is. Az idős korosztály nem ismeri, nem tudja használni a számítógépet, nehezen boldogul az ehhez kapcsolódó ügyintézésekben. Végül hátrányként fogalmazható meg az idősek jóindulatát, hiszékenységét kihasználó házalók, csalók megjelenése, akik megtévesztik, becsapják az időseket.

Megjelent a kialakult társadalmi helyzetre reagálva az aktív időskor koncepciója. Ebben megfogalmazásra kerültek a feladatok, hogy az idős embereket képessé kell tenni, hogy minél hosszabb ideig maradjanak tevékenyek a társadalomban és lehetőség szerint a gazdaságban is. Fontos a társadalmi szerepvállalásuk, önálló életvitelük fenntartása.

Hangsúlyos szerepet kap a megelőzés, integráció, az idősekről való gondolkodás megváltozása. Az esélyegyenlőség szempontjából jelentős szerepe van az idős emberek valamint a fiatalok közötti meglévő szakadékok csökkentésének, a kapcsolat erősítésének.

Az aktív időskor minél tovább történő fenntartása mellett fokozott figyelmet kell fordítani az aktivitásában jelentősen csökken, már önellátóképességében megrendült időskorúakra.

A települési felmérésben a 65 év felettiek esetében látható, hogy sok esetben tevékenyek, aktívak, besegítenek a családi feladatokba és megfelelő feltételek, körülmények és gondolkodásmód mellett fordítva, a gyermekek, rokonok is besegítenek az idős szülők ellátásába. Sok esetben a segítség formáit és gyakoriságát, lehetőségeit az is meghatározza, hogy mekkora a fizikai, földrajzi távolság az idős és családja között. Sok esetben belép a segítségnyújtás okán is a szomszédi, baráti környezet.

Az idősek helyzetét elemezve megállapítható, hogy meghatározó a jelenlegi státushelyzetükre, hogy milyen volt a nyugdíjazás előtti gazdasági aktivitásuk, foglalkozási jellemzőjük, pozíciójuk és milyen szociális és jövedelmi paraméterekkel kezdték el inaktív életüket.
Szoros az összefüggés a társadalmi státusz és az egészségi állapot között is. Minél alacsonyabb ez a státuszhelyzet annál inkább megjelenik a tartós betegség, rossz egészségi állapot, rosszabb szociális körülmény.

A család szerepe lényeges változáson ment át, maga a család, mint társadalmi alapegység is változásban van. A család, mint megtartó erő hanyatlik, kiveszőfélben van a több generáció együttélését biztosító közösségi szerepe is. Alapesetben „nukleális” családról beszélhetünk.
A család megtartó erejének csökkenésével csökken a gondoskodás jelenléte és párhuzamosan megnő az igény a gondozói intézményekkel szemben.
A család támogató jelenléte vagy hiánya megjelenik az idős pszichés állapotának minőségében is.

A modern szociális és egészségügyi ellátórendszer hatásának köszönhetően az emberi egészség viszonylag hosszú időig megőrizhető lenne. A WHO kiemeli, hogy a valódi kihívás az idős emberek életminőségének a megőrzése. Azaz, nem az az elsődleges feladat, hogy az emberek tovább éljenek, hanem hogy közben miként sikerül megőrizni szellemi és testi frissességüket. Ebből adódóan a jövőben nagy feladatként jelöli meg olyan betegségek megfelelő kezelését, mint a demencia, cukorbetegség, magas vérnyomás és a rák. Ezek olyan betegségek, amelyek kiemelten érintik az időseket és gátolja őket abban, hogy életük egy fontos szakaszában teljes életet éljenek.

Fontos szerepet töltenek be a prevenciós lehetőségek, a szűrővizsgálatok elérhetősége kiemelt fontosságú. Az elérhetőség fogalma magába foglalja mind a fizikai, mind az anyagi elérhetőséget.

Az egészségügyi ellátás, település szinten elsődlegesen az alapszolgáltatások megfelelő színvonalú biztosítása mellett kiemelten fontos kérdés a szociális ellátórendszer kialakítása és fenntartása.

Akár a  társadalom egészét, akár a helyi sajátosságokat figyelembe véve nézzük még mindig alacsony a 60 évnél idősebb korcsoportnál az intézményes ellátás igénybe vétele.
Pedig a társadalmi elöregedés egyre fokozottabban sürgeti az időskori gondozás és ellátás kérdéseinek megválaszolását.

Lényeges kérdés, hogy hol élje és milyen körülmények között utolsó életszakaszát az idős ember. Szakemberek számára is fontos kérdés annak kezelése, hogy ameddig csak lehetséges az idős, otthonában kapjon meg minden segítséget, tehát az otthonközeli ellátást preferálják. Mindig egyénfüggő a legkedvezőbb megoldás megtalálása. Fontos tényező a mérlegelésnél az idős egészségi állapota, önellátó képessége és ebből adódó napi aktivitása. Fontos kérdés a biztonságra, a társaságra, közösségbe vágyás igénye.

Az időskorúakra jellemző, hogy nem szívesen fogadják a változásokat és békés öregkort szeretnének megélni. Sokszor nem egymást kiegészítő „és”, hanem választást felvető a biztonság vagy szabadság kérdése, másik oldalról nézve a közösség vagy magány választása.

A fentieket figyelembe véve számtalan lélektani érv szól mind az alapellátást, mind a szakellátást biztosító szociális intézmények mellett. Sok esetben ezek az intézmények jelentik az a társadalmi közeget, ahol az idősek rég elvesztett kapcsolataik helyett újakra tehetnek szert. Vannak közös élmények, pozitív érzelmi töltésűvé válik a nosztalgia. Megélhetik a családias rendezvényeken keresztül a valahová, valakihez tartozás élményét és érzését. Az életcélok támogatása érdekében nem csupán a betegség és fizikai- lelki fájdalom létezik számukra, hanem a foglalkozásokon, ünnepeken keresztül, emberi kapcsolatokból származó örömök, versengések megélése. Fontos kérdés az emberi méltóság megőrzése, a szabad választás és döntés joga.

Ma Magyarországon a szolgáltatásokhoz, ellátásokhoz való hozzáférés lehetőségeinek egyenlő esélye eltérően érvényesül. Az idősgondozás többcsatornás, az állami, önkormányzati, társulási és egyházi fenntartás mellett megjelennek az üzleti alapú hálózatok. A társadalmi felelősségvállalást minden településnek saját maga kell gyakorolnia, ezért nagyon fontos, hogy melyik fenntartási forma mellett köteleződik el.
Az idősek sok esetben kiszolgáltatott helyzetükből adódóan felelősségteljes támogatásra, segítségre szorulnak.

A szociális ellátás megszervezése, az időskorúak gondozása szempontjából fontos tudni, hogy hány időskorú személy él a településen és milyen mértékben szorulnak segítségre. 

A felmérés összegzését szolgáló jelen tanulmány felhívja a figyelmet a jövőbeni fontos feladatokra. 
Az idősek számára elsődleges segítségnyújtást biztosít a család támogató szerepe után a szociális és egészségügyi ellátást biztosító intézmények jelenléte a településen. Meghatározóak minőségi mutatóik, amelyek ismerete folyamatos monitoringet igényel.

Szükséges szem előtt tartani, hogy a településen élő idősek megváltozott élethelyzeteinek kezelését célzó szociális ellátórendszer egy komplex lehetőséget hordoz magában. A meglévő intézmények által biztosított szakmai erőforrásokra lehet építeni. A meglévő alapszolgáltatások szinten tartását esetleges fejlesztését - a csökkenő finanszírozási források mellett is - érdemes célként megjelölni.

A minél teljesebb körű, komplex támogatási rendszer megléte érdekében szükséges az alapellátásra szervesen épülő szakosított ellátás, ápolás-gondozás lehetőségeit megteremteni. Az igényt és szükségességet alátámasztják a felmérésben megjelent adatok. Átgondolásra érdemes a demenseket támogató ellátási forma működésének segítése. A mentálhigiénés tevékenységet végzők személyi feltételeinek bővítése, megerősítése nagyban hozzájárulna a településen élők, elsődlegesen időskorúak kompetenciájának megőrzésében, támogatásában (mentálhigiénés szolgáltatás, pszichológiai szolgáltatás). Fontos megtámogatni és életre hívni a közösségi ellátásokat mind a pszichiátriai betegek, mind a szenvedélybetegek megsegítésére, melyben egyre inkább érintettek az idősebb korúak is.

Ma a világ társadalmi-gazdasági folyamatainak vannak nyertesei és vesztesei. A magukra hagyott, gondoskodásra szoruló idősek esetében nagy a kockázat. A felelős döntéshozók feladata, hogy az alacsony jövedelemmel rendelkező, egyedülálló, beteg, gondozásra szoruló idős emberek számára a leginkább megfelelő, fenntartható gondoskodási formát megtalálják. Cél, a kockázatok, veszteségek csökkenése mellett, hogy településünk idősei emberhez méltó öregkort éljenek, élhessenek meg.
A gondoskodás megszervezése soha nem lehet üzleti szempontoknak alávetve. Az elesetteket és rászorulókat is megilletik ugyan azon jogok, mint azokat, akik jobb anyagi helyzetben élnek. A település idősellátásának megszervezésekor mérlegelni kell a fenntarthatóság mellett a megfizethetőséget is.

A település számára szükséges a közös rendezési elvet követő, egymásra épülő szociális profilú programok kidolgozása. Erre nevesítettek azok a képviselő-testület által elfogadott koncepciók, programok, melyek előre vetítik a szociális terület működtetésére, fejlesztésére irányuló jövőbeni célokat, feladatokat és hozzárendelik a szükséges forrásokat. A szempontok kialakítását, a prioritások meghatározását és a meglévő dokumentumok felülvizsgálatát hivatott segíteni jelen dokumentum, amely a településen élő 65 év feletti idősekre fókuszál.

 A tanulmány zárásaként a következő gondolat foglalja legjobban össze közös feladatunkat.

„ A közösség elválaszthatatlan részét képezik az idősek, s a társadalom erkölcsi állapotát, szolidaritásának fejlettségi fokát mutatja, hogyan képes gondoskodni róluk. Nem pazarlóan, pusztán emberi minimumnak megfelelően, méltó feltételekkel.”

1. adatsor	Közeli hozzátartozótól	Szomszédtól	Baráttól	Ismerőstől, klubtagtól	Együtt élő családtagtól	Gondozónőtől	Egyéb személytől	233	196	130	68	58	12	2	


1. adatsor	Gondozónőtől	Ismerőstől, klubtagtól	Baráttól	Szomszédtól	Együtt élő családtagtól	Közeli hozzátartozótól	Egyéb személytől	751	698	609	548	256	226	134	


1. adatsor	Egészségi állapottal kapcsolatban	Gyógyszerekhez való hozzájutással kapcsolatban	Étkezéssel kapcsolatban	Ápolással kapcsolatban	Ügyintézéssel, jogi segítséggel kapcsolatban	Lelki, mentális gondok megoldásával kapcsolatban	Fogyatékossággal kapcsolatban	Általános pénzbeli gondokkal kapcsolatban	Lakhatással kapcsolatban	Lakás átalakítás, akadálymentesítéssel kapcsolatban	Rezsiköltségekkel kapcsolatban	Temetkezéssel kapcsolatban	91	83	38	32	26	22	19	16	7	3	3	0	


1. adatsor	Egészségi állapottal kapcsolatban	Ügyintézéssel, jogi segítséggel kapcsolatban	Gyógyszerekhez való hozzájutással kapcsolatban	Ápolással kapcsolatban	Lelki, mentális gondok megoldásával kapcsolatban	Általános pénzbeli gondokkal kapcsolatban	Lakás átalakítás, akadálymentesítéssel kapcsolatban	Fogyatékossággal kapcsolatban	Lakhatással kapcsolatban	Temetkezéssel kapcsolatban	Rezsiköltségekkel kapcsolatban	Étkezéssel kapcsolatban	112	73	57	32	31	29	26	18	16	14	11	9	


1. adatsor	Rezsiköltségekkel kapcsolatban	Lakhatással kapcsolatban	Étkezéssel kapcsolatban	Lakás átalakítás, akadálymentesítéssel kapcsolatban	Fogyatékossággal kapcsolatban	Temetkezéssel kapcsolatban	Lelki, mentális gondok megoldásával kapcsolatban	Ápolással kapcsolatban	Ügyintézéssel, jogi segítséggel kapcsolatban	Általános pénzbeli gondokkal kapcsolatban	Gyógyszerekhez való hozzájutással kapcsolatban	Egészségi állapottal kapcsolatban	870	864	851	846	815	813	804	777	768	764	699	672	


1. adatsor	Házi segítségnyújtás	Terápiás szolgáltatás	Szociális étkeztetés	Családsegítés	Mozgáskorlátozottak klubja, szervezetei	Jóreménység klubja, rákbetegek szervezetei	Házi betegápolás	Idősek nappali ellátása	Hallássérültek klubja, szervezetei	Cukorbetegek klubja, szervezetei	Jelzőrendszeres házi segítségnyújtás	Idősek nappali ellátása	Támogató szolgála	Hospice gondozás	Közösségi ellátás	719	712	708	706	648	643	637	627	614	587	555	551	397	362	358	


Térítésmentesen	Családsegítés	Szociális étkeztetés	Házi segítségnyújtás	Idősek nappali ellátása	Támogató szolgálat	Jelzőrendszeres házi segítségnyújtás	Idősek Bentlakásos Otthona	Közösségi ellátás	Házi betegápolás	Mozgáskorlátozottak klubja, szervezetei	Jóreménység klubja, rákbetegek szervezetei	Cukorbetegek klubja, szervezetei	Hallássérültek klubja, szervezetei	Hospice gondozás	Terápiás szolgáltatás ( fizikoterápia, gyógytorna, gyógyúszás, stb.	142	90	100	46	65	97	43	32	79	41	33	31	32	35	120	Térítési díj ellenében is	Családsegítés	Szociális étkeztetés	Házi segítségnyújtás	Idősek nappali ellátása	Támogató szolgálat	Jelzőrendszeres házi segítségnyújtás	Idősek Bentlakásos Otthona	Közösségi ellátás	Házi betegápolás	Mozgáskorlátozottak klubja, szervezetei	Jóreménység klubja, rákbetegek szervezetei	Cukorbetegek klubja, szervezetei	Hallássérültek klubja, szervezetei	Hospice gondozás	Terápiás szolgáltatás ( fizikoterápia, gyógytorna, gyógyúszás, stb.	74	69	17	21	46	78	1	54	14	2	1	5	64	




Egyátalán nem biztos	Anyagi helyzetét	Családi kapcsolatát	Lakáshelyzetét	Egészségügyi ellátását	Szociális ellátását	Közbiztonságát	77	10	7	28	95	37	Átlagos	Anyagi helyzetét	Családi kapcsolatát	Lakáshelyzetét	Egészségügyi ellátását	Szociális ellátását	Közbiztonságát	574	72	47	276	306	410	Biztos	Anyagi helyzetét	Családi kapcsolatát	Lakáshelyzetét	Egészségügyi ellátását	Szociális ellátását	Közbiztonságát	291	845	878	597	443	440	

